Finalitza el curs d’Alfabetització Informàtica en el Díaz Pintado
2025-07-24

L’alumnat d’Alfabetització Informàtica, que s’imparteix en el Centre Socioeducatiu Díaz Pintado de Burjassot, ha finalitzat el curs. En un dia molt especial, la regidora de Serveis Socials, Manuela Carrero, els ha fer lliurament del diploma que acredita la superació del curs.

Aquest curs té com a objectiu combatre la bretxa digital i ajudar a la ciutadania amb el domini de les Noves Tecnologies i la utilització d’aplicacions o pàgines webs.

Els cursos d’Iniciació Informàtica i Internet, de Certificat Digital i el taller per a aprendre a usar el mòbil, que s’impartixen gratuïtament, continuaran al setembre amb la finalitat d’aconseguir els objectius que s’alineen amb l’Agenda 2030 de Desenvolupament Sostenible.

Per a fer la inscripció el pròxim curs, les persones interessades han d’acudir al Centre Socioeducatiu Díaz Pintado (Pl. 9 d’Octubre 11), telefonar al 96 364 04 25 o enviar un correu electrònic a diazpintado@burjassot.es.